ΓΡΑΠΤΗ ΕΡΩΤΗΣΗ P-3215/00

υποβολή: Jan Wiersma (PSE) προς την Επιτροπή

(10 Οκτωβρίου 2000)

Θέμα: Συνεργασία ΕΕ-ΟΗΕ στη διαχείριση των κρίσεων και στην πρόληψη των συγκρούσεων

Στις 15 Σεπτεμβρίου πραγματοποιήθηκε συνεδρίαση εκπροσώπων του ΟΗΕ και της ΕΕ για να συζητηθεί η συνεργασία στον τομέα της διαχείρισης των κρίσεων και της πρόληψης των συγκρούσεων.

- Ποια ήταν η ημερήσια διάταξη αυτής της συνεδρίασης και ποια ήταν τα συμπεράσματα;

- Αυτά τα ζητήματα είχαν συζητηθεί ξανά όταν ο κ. Κόφι Αnnan επισκέφθηκε την Ευρώπη;

- Ποια είναι η θέση της ΕΕ σχετικά με τη συνεργασία με τον ΟΗΕ σ' αυτό τον τομέα και ποιος ρόλος θα πρέπει να δοθεί στον ΟΗΕ στην εκπόνηση των συμφωνιών του Ελσίνκι όσον αφορά την ΚΕΠΠΑ;

- Ποια θα μπορούσε να είναι η συγκεκριμένη συμβολή της ΕΕ στην ενίσχυση των ικανοτήτων του ΟΗΕ όσον αφορά τη διαχείριση κρίσεων και την πρόληψη συγκρούσεων;

- Αυτά τα ζητήματα θα συζητηθούν κατά την προσεχή συνεδρίαση του Ευρωπαϊκού Συμβουλίου;

- Ποιο θα είναι το προσεχές σχήμα διαλόγου μεταξύ του ΟΗΕ και της ΕΕ σχετικά με τη διαχείριση των κρίσεων και την πρόληψη των συγκρούσεων;

Απάντηση του κ. Patten εξ ονόματος της Επιτροπής

(30 Οκτωβρίου 2000)

Η πρόληψη των συγκρούσεων και η διαχείριση των κρίσεων περιλαμβάνονταν μεταξύ των βασικών θεμάτων στις πολύ αποδοτικές συζητήσειςψηλού επιπέδου μεταξύ της Ευρωπαϊκής Ένωσης και των Ηνωμένων Εθνών στις πρόσφατες συναντήσεις στη Νέα Υόρκη (13 Σεπτεμβρίου 2000) και στην Ευρώπη (3 έως 5 Οκτωβρίου 2000), όπου ο Γενικός Γραμματέας των Ηνωμένων Εθνών συνάντησε τον Πρόεδρο της Επιτροπής, τα μέλη της Επιτροπής που είναιπεύθυνα για τις Εξωτερικές Σχέσεις, τη διεύρυνση και το Εμπόριο και τον Υψηλό Αντιπρόσωπο κ. Solana καθώς και την προεδρία της Ένωσης.

Άλλα θέματα της ημερησίας διάταξης ήταν οι εξελίξεις στη Μέση Ανατολή και στην Ομοσπονδιακή Δημοκρατία της Γιουγκοσλαβίας (ΟΔΓ), η συνεργασία με τον Ύπατο Αρμοστή των Ηνωμένων Εθνών για τους πρόσφυγες (UNHCH), η Σιέρα Λεόνε, η Κύπρος, η στήριξη στις λιγότερο ανεπτυγμένες χώρες (ΛΑΧ) και η ελάφρυνση του χρέους καθώς και το πως θα βελτιωθεί ο γενικός συντονισμός μεταξύ της Κοινότητας και των Ηνωμένων Εθνών. Συμφωνήθηκε ότι για μια αποτελεσματικότερη και αμοιβαία επωφελή συνεργασία μεταξύ της Κοινότητας και των Ηνωμένων Εθνών πρέπει να γίνονται συχνότερες συναντήσεις τόσο σε επίπεδο πολιτικής όσο και εργασίας. Προς το παρόν συνεχίζονται οι εργασίες για ένα ακριβέστερο πλαίσιο συντονισμού.

Η ενίσχυση των κατάλληλων ικανοτήτων των διεθνών οργανισμών αποτελεί αναπόσπαστο τμήμα της συνέχειας των αποφάσεων του Ελσίνκι στον τομέα της πρόληψης των συγκρούσεων και της διαχείρισης των κρίσεων. Σάυτό το πλαίσιο, τα Ηνωμένα Έθνη, λόγω του σημαντικού ρόλου τους στη διατήρηση της ειρήνης και της ασφάλειας, είναι ο σημαντικότερος εταίρος της Ένωσης.

Τα Ηνωμένα Έθνη ανέλαβαν πρωτοβουλίες με σκοπό να ενισχύσουν τις δυνατότητές τους όσον αφορά την πρόληψη των συγκρούσεων και τη διαχείριση των κρίσεων. Η πιο πρόσφατη είναι η σημαντική έκθεση Brahimi σχετικά με τη βελτίωση της αποτελεσματικότητας των αποστολών των Ηνωμένων Εθνών για τη διατήρηση της ειρήνης. Η Ευρωπαϊκή Ένωση στηρίζει πλήρως αυτές τις προσπάθειες και έχει δεσμευθεί να αναπτύξει συνέργιες με τα Ηνωμένα Έθνη. Σάυτό το πλαίσιο, η Επιτροπή διοργανώνει τις δραστηριότητές της με σκοπό να ενισχύσει τις ικανότητές της. Το Συμβούλιο θα διοργανώσει αυτόν τον μήνα, μαζί με τα Ηνωμένα Έθνη, σεμινάριο για τις πολιτικές πλευρές της διαχείρισης της κρίσης.

Λόγω της ανάγκης για συντονισμό με τα Ηνωμένα Έθνη, η Επιτροπή πιστεύει ότι το θέμα θα ξανασυζητηθεί στο προσεχές ευρωπαϊκό συμβούλιο στο πλαίσιο τόσο της έκθεσης της προεδρίας σχετικά με την ενίσχυση των ικανοτήτων της Ένωσης όσον αφορά τη διαχείριση των κρίσεων, όσο και της κοινής έκθεσης του Ύπατου Αντιπροσώπου/Γενικού Γραμματέα του Συμβουλίου και της Επιτροπής για την πρόληψη των συγκρούσεων.